હાર્દિકે પત્રમાં આરટીઈના અમલમાં થતાં ઠાગાઠૈયા અંગે રોષ વ્યક્ત કર્યો છે અને તેણે પત્રમાં શિક્ષણમંત્રીને ચીમકી આપતાં જણાવ્યું છે કે, જા ગરીબ અને પછાત વર્ગના વિદ્યાર્થીઓને આરટીઇ હેઠળ શાળાઓમાં પ્રવેશ નહી મળે તો આગામી દિવસોમાં સમગ્ર ગુજરાત રાજયમાં મોટું જન આંદોલન છેડવામાં આવશે. હાર્દિક પટેલે પત્રમાં લખ્યું છે કે, આરટીઈ એક્ટ હેઠળ બાળકોને મફત અને ફરજિયાત શિક્ષણનો અધિકાર આપવામાં આવ્યો છે. જેમાં ૫થી ૧૪ વર્ષની વયજૂથના તમામ બાળકોને તત્કાલીક પ્રવેશ આપવો જરૂરી છે. પરંતુ હજુ પણ ૩૦,૦૦૦થી વધુ ગરીબ બાળકો પ્રવેશથી વંચિત છે. જેનું મુખ્ય કારણ છે ખાનગી શાળા સંચાલકોની વધતી જતી દાદાગીરી અને મનમાની. ગરીબ બાળકોના ભવિષ્ય સાથે સૌથી મોટો અન્યાય છે.